ΠΕΡΙΕΧΟΜΕΝΑ
ΑΝΩΝΥΜΕΣ ΕΤΑΙΡΕΙΕΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού της
Ανώνυμης Εταιρείας με την επωνυμία «Α2Ζ ΣΥΣΤΗΜΑΤΑ ΠΛΗΡΟΦΟΡΙΚΗΣ ΑΝΩΝΥΜΟΣ ΕΤΑΙΡΕΙΑ»
και δ.τ. «Α2Ζ ΑΕ».
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού της
Ανώνυμης Εταιρείας με την επωνυμία «ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΟΣ ΕΤΑΙΡΕΙΑ»
και δ.τ. «Antenna F.M. Α.Ε.».
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού της
Ανώνυμης Εταιρείας με την επωνυμία «GEOSTORE
ΑΝΩΝΥΜΗ ΕΤΑΙΡΕΙΑ ΓΕΩΡΓΙΚΩΝ ΕΦΟΔΙΩΝ».
ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού
της Ανώνυμης Εταιρείας με την επωνυμία «Α2Ζ
ΣΥΣΤΗΜΑΤΑ ΠΛΗΡΟΦΟΡΙΚΗΣ ΑΝΩΝΥΜΟΣ ΕΤΑΙΡΕΙΑ» και δ.τ. «Α2Ζ ΑΕ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ
ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 08/05/2014 καταχωρήθηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
506366, το από 31/07/2013 Πρακτικό της Τακτικής Γενικής Συνέλευσης των Μετόχων της Ανώνυμης Εταιρείας
με την επωνυμία «Α2Ζ ΣΥΣΤΗΜΑΤΑ ΠΛΗΡΟΦΟΡΙΚΗΣ
ΑΝΩΝΥΜΟΣ ΕΤΑΙΡΕΙΑ», το διακριτικό τίτλο «Α2Ζ ΑΕ»
και αριθμό Γ.Ε.ΜΗ. 122578401000, σύμφωνα με το οποίο
αποφασίστηκαν:
α) Η Γενική συνέλευση ομόφωνα αποφασίζει την τροποποίηση των άρθρων 11, 12, 13, 16, 19, 21, 22, 25, 27,
28, 42, 46 και 59 ως ακολούθως:
«Άρθρον 11ο
Δικαίωμα προτιμήσεως
Σε κάθε περίπτωση αύξησης του μετοχικού Κεφαλαίου, που δε γίνεται με εισφορά σε είδος, καθώς και έκδο-
σης ομολογιών με δικαίωμα μετατροπής τους σε μετοχές,
για το νέο κεφάλαιο και το ομολογιακό δάνειο παρέχεται
δικαίωμα προτίμησής στους κατά την εποχή της έκδοσης
μετόχους της εταιρείας, σύμφωνα με το λόγο της συμμετοχής τους στο υφιστάμενο κεφάλαιο. Με τους περιορι-
σμούς των παρ. 6 και 7 του άρθ. 13 του Κ.Ν. 2190/1920,
το ως άνω δικαίωμα προτίμησης μπορεί να περιορισθεί
ή και να καταργηθεί. Κατ’ εξαίρεση, αν όλες οι μετοχές
της εταιρείας είναι ονομαστικές η δημοσίευση της πρόσκλησης για την ενάσκηση του δικαιώματος προτίμησης
είναι δυνατόν να αντικατασταθεί με συστημένες «επί
αποδείξει» επιστολές που θα στέλνονται στους μετόχους.
Στη Γενική Συνέλευση εφόσον παρίστανται όλοι οι
μέτοχοι που εκπροσωπούν το σύνολο του μετοχικού
κεφαλαίου και έλαβαν γνώση της προθεσμίας για την
άσκηση του δικαιώματος προτίμησης ή δήλωσαν την
απόφασή τους για το αν θα ασκήσουν ή όχι το δικαίωμα
προτίμησης, η πρόσκληση για την ενάσκηση του δικαιώματος μπορεί να παραλειφθεί.
Μετά την πάροδο της προθεσμίας για την ενάσκηση
του δικαιώματος προτίμησης που ορίζεται από το όργανο της εταιρείας, που αποφασίζει την αύξηση και που δεν
μπορεί να είναι μικρότερη από δέκα πέντε (15) ημέρες, οι
μετοχές που δεν αναλήφθηκαν από τους παλαιούς μετόχους μπορούν να διατεθούν ελεύθερα από το Διοικητικό
Συμβούλιο. Σε περίπτωση κατά την οποία το όργανο
της εταιρείας που αποφάσισε την αύξηση του μετοχικού
κεφαλαίου παρέλειψε να ορίσει την προθεσμία για την
άσκηση του δικαιώματος προτίμησης, την προθεσμία
αύτη ή τυχόν παράταση αυτής, ορίζει με απόφασή του το
Διοικητικό Συμβούλιο μέσα στα προβλεπόμενα από το
άρθρο 11 του Κ.Ν. 2190/1920, όπως ισχύει, χρονικά όρια.
Η πρόσκληση για την ενάσκηση του δικαιώματος
προτίμησης στην οποία πρέπει να μνημονεύεται και η
προθεσμία μέσα στην οποία πρέπει να ασκηθεί αυτό το
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαΐου 2016
ΤΕΥΧΟΣ ΠΡΑ.Δ.Ι.Τ.
Αρ. Φύλλου 1493
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1493/13.05.2016
δικαίωμα δημοσιεύεται στην Εφημερίδα της Κυβερνήσεως (τεύχος Α.Ε.-Ε.Π.Ε. και Γ.Ε.ΜΗ.).».
«Άρθρο 12ο
Πιστοποίηση καταβολής κεφαλαίου
1. Εντός διμήνου από τη νομική σύσταση της εταιρείας,
το Διοικητικό Συμβούλιο υποχρεούται να συνέλθει σε ειδική συνεδρίαση με νομικό θέμα την καταβολή ή μη του
από το καταστατικό οριζομένου μετοχικού κεφαλαίου.
2. Σε κάθε περίπτωση αύξησης του μετοχικού κεφαλαίου η κατά τα ανωτέρω πιστοποίηση της καταβολής ή
μη αυτού από το διοικητικό συμβούλιο πρέπει να γίνεται
εντός προθεσμίας ενός (1) μηνός από τη λήξη της προθεσμίας καταβολής του ποσού της αύξησης. Πιστοποίηση
καταβολής δεν απαιτείται εάν η αύξηση δεν γίνεται με
νέες εισφορές.
Η προθεσμία καταβολής της αύξησης του κεφαλαίου
δεν μπορεί να ορισθεί μικρότερη των δεκαπέντε (15)
ημερών και μεγαλύτερη των τεσσάρων (4) μηνών από
την ημέρα λήψης της σχετικής απόφασης από το αρμόδιο όργανο της εταιρείας.
Στην περίπτωση που η αύξηση του μετοχικού κεφαλαίου συνοδεύεται από ανάλογη τροποποίηση του σχετικού
περί κεφαλαίου άρθρου του καταστατικού η προθεσμία
καταβολής της αύξησης του κεφαλαίου αρχίζει από την
ημέρα λήψης της σχετικής απόφασης από την γενική
συνέλευση των μετόχων δυνάμενη να παραταθεί από το
διοικητικό συμβούλιο για ένα (1) ακόμη μήνα. Η μηνιαία
αυτή προθεσμία δεν αρχίζει πριν από την καταχώριση
της αύξησης στο Μητρώο.
2. Μέσα σε είκοσι (20) ημέρες από την λήξη της προθεσμίας των παραγράφων 1 και 2, η εταιρεία υποχρεούται
να υποβάλει στην αρμόδια αρχή αντίγραφο του σχετικού
πρακτικού συνεδρίασης του Διοικητικού Συμβουλίου.
Σε περίπτωση που η κάλυψη του μετοχικού κεφαλαίου
αρχική και αυξήσεων γίνεται με μετρητά καθώς και κάθε
κατάθεση με προορισμό την μελλοντική αύξηση του κεφαλαίου, αυτή πραγματοποιείται μόνον με κατάθεση στο
όνομα της εταιρείας σε τραπεζικό λογαριασμό οποιασδήποτε τράπεζας που λειτουργεί νόμιμα στην Ελλάδα.»
«Άρθρο13ο
Απόκτηση ιδίων μετοχών
1. Με την επιφύλαξη της αρχής της ίσης μεταχείρισης
των μετόχων και των διατάξεων του Ν. 3340/2005, όπως
εκάστοτε ισχύει, και σύμφωνα με τα ειδικότερα οριζόμενα στο άρθρο 16 του Κ.Ν. 2190/1920, η εταιρεία μπορεί,
η ίδια ή με πρόσωπο το οποίο ενεργεί στο όνομά του
αλλά για λογαριασμό της, να αποκτήσει δικές της μετοχές, μόνο όμως μετά από έγκριση της γενικής συνέλευ-
σης, η οποία ορίζει τους όρους και τις προϋποθέσεις των
προβλεπόμενων αποκτήσεων και ιδίως, τον ανώτατο
αριθμό μετοχών που είναι δυνατόν να αποκτηθούν, τη
διάρκεια για την οποία χορηγείται η έγκριση, η οποία δεν
μπορεί να υπερβαίνει τους είκοσι τέσσερις (24) μήνες και,
σε περίπτωση απόκτησης από επαχθή αιτία, τα κατώτατα
και ανώτατα όρια της αξίας απόκτησης.
2. Οι αποκτήσεις της προηγούμενης παραγράφου γίνονται με ευθύνη των μελών του διοικητικού συμβουλίου
με τις προϋποθέσεις που τίθενται στο άρθρο 16 παρ. 2
του Κ.Ν. 2190/1920, ως ισχύει.
3. Η Γενική Συνέλευση έχει το δικαίωμα με απόφαση της λαμβανομένης με συνήθη απαρτία και πλειο-
ψηφία να προβαίνει σε ολική ή μερική απόσβεση του
μετοχικού κεφαλαίου σύμφωνα με το άρθρο 15α του
Κ.Ν. 2190/1920 όπως ισχύει σήμερα. Η απόσβεση αυτή
δεν αποτελεί μείωση του μετοχικού κεφαλαίου. Η απόφαση απόσβεσης του μετοχικού κεφαλαίου υποβάλλεται
στις διατυπώσεις δημοσιότητας.»
«Άρθρο 16ο
Σύνθεση και θητεία του Διοικητικού Συμβουλίου
1. Η εταιρεία διοικείται από Διοικητικό Συμβούλιο που
αποτελείται από τρεις (3) έως έντεκα (11) συμβούλους.
2. Τα μέλη του Διοικητικού Συμβουλίου, ο αριθμός των
οποίων καθορίζεται εντός των ορίων που αναφέρεται
στην ως άνω παρ. 1, εκλέγονται από τη Γενική Συνέλευση
των μετόχων της εταιρείας.
Επιτρέπεται η εκλογή αναπληρωματικών μελών του
Διοικητικού Συμβουλίου, ο αριθμός των οποίων καθορίζεται από τη σχετική απόφαση της Γενικής Συνέλευσης
που τους εκλέγει και είναι μέσα στα πλαίσια του ορίου
που αναφέρεται στις ως άνω παραγράφους. Τα αναπληρωματικά μέλη μπορούν να χρησιμοποιηθούν μόνο για
την αναπλήρωση, σύμφωνα με την παράγραφο 5 του
παρόντος άρθρου, μέλους ή μελών του Διοικητικού Συμβουλίου που παραιτήθηκαν, απέθαναν ή απώλεσαν την
ιδιότητά τους με οποιονδήποτε άλλο τρόπο.
3. Η θητεία των μελών του Διοικητικού Συμβουλίου
είναι πενταετής. Κατ’ εξαίρεση η θητεία παρατείνεται μέχρι την λήξη της προθεσμίας, εντός της οποίας πρέπει να
συνέλθει η αμέσως επόμενη τακτική Γενική Συνέλευση.
4. Τα μέλη του Διοικητικού Συμβουλίου μπορούν
να είναι μέτοχοι ή μη μέτοχοι και μπορούν πάντοτε να
επανεκλεγούν και ελεύθερα να ανακληθούν. Μέλος του
Διοικητικού Συμβουλίου μπορεί να είναι και νομικό πρόσωπο, οπότε το νομικό αυτό πρόσωπο υποχρεούται να
ορίσει ένα φυσικό πρόσωπο για την άσκηση των εξουσιών του νομικού προσώπου ως μέλους του Διοικητικού
Συμβουλίου.
5. Το Διοικητικό Συμβούλιο μπορεί να εκλέγει μέλη
αυτού σε αντικατάσταση μελών του που παραιτήθηκαν,
απέθαναν, ή απώλεσαν την ιδιότητά τους με οποιοδήποτε άλλο τρόπο. Η εκλογή αυτή είναι δυνατή με την
προϋπόθεση ότι η αναπλήρωση των παραπάνω μελών
δεν είναι εφικτή από αναπληρωματικά μέλη, που έχουν
τυχόν εκλεγεί από τη Γενική Συνέλευση. Η ανωτέρω εκλογή από το Διοικητικό Συμβούλιο γίνεται με απόφαση
των απομενόντων μελών, εάν είναι τουλάχιστον τρία (3)
και ισχύει για το υπόλοιπο της θητείας του μέλους που
αντικαθίσταται. Η απόφαση της εκλογής υποβάλλεται
στη δημοσιότητα του άρθρου 7Β του Κ.Ν. 2190/1920
και ανακοινώνεται από το Διοικητικό Συμβούλιο στην
αμέσως προσεχή Γενική Συνέλευση, η οποία μπορεί να
αντικαταστήσει τους εκλεγέντες ακόμη και αν δεν έχει
αναγραφεί σχετικό θέμα στην ημερήσια διάταξη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1493/13.05.2016
6. Ορίζεται ρητά ότι σε περίπτωση παραίτησης, θανάτου, ή με οποιονδήποτε άλλο τρόπο απώλειας της ιδιό-
τητας μέλους ή μελών του Διοικητικού Συμβουλίου, τα
υπόλοιπα μέλη μπορούν να συνεχίσουν τη διαχείριση
και την εκπροσώπηση της εταιρείας και χωρίς την αντικατάσταση των ελλειπόντων μελών σύμφωνα με την
προηγούμενη παράγραφο, με την προϋπόθεση ότι ο
αριθμός αυτών υπερβαίνει το ήμισυ των μελών, όπως
είχαν πριν από την επέλευση των ανωτέρω γεγονότων.
Σε κάθε περίπτωση τα μέλη αυτά δεν επιτρέπεται να είναι
λιγότερα των τριών (3).»
«Άρθρο 19ο
Σύγκληση του Διοικητικού Συμβουλίου.
Το Διοικητικό Συμβούλιο οφείλει να συνεδριάζει στην
έδρα της εταιρείας κάθε φορά που ο νόμος, το καταστατικό ή οι ανάγκες της εταιρείας το απαιτούν. Εξαιρετικώς,
επιτρέπεται να συνεδριάζει εκτός της έδρας του σε άλλο
τόπο, είτε στην ημεδαπή, είτε στην αλλοδαπή, εφόσον
στη συνεδρίαση αυτή παρίστανται ή αντιπροσωπεύονται όλα τα μέλη του και κανένα δεν αντιλέγει στην πραγ-
ματοποίηση της συνεδρίασης και στη λήψη αποφάσεων.
Το Διοικητικό Συμβούλιο συγκαλείται από τον Πρόεδρό του ή τον αναπληρωτή του, με πρόσκληση που
γνωστοποιείται στα μέλη του δύο (2) τουλάχιστον εργάσιμες ημέρες πριν από την συνεδρίαση. Στην πρόσκληση
πρέπει απαραίτητα να αναγράφονται με σαφήνεια και τα
θέματα της ημερησίας διάταξης, διαφορετικά η λήψη
αποφάσεων επιτρέπεται μόνο εφόσον παρίστανται ή
αντιπροσωπεύονται όλα τα μέλη του Διοικητικού Συμβουλίου και κανείς δεν αντιλέγει στη λήψη αποφάσεων.
Τη σύγκληση του Διοικητικού Συμβουλίου μπορεί να
ζητήσουν δύο {2) από τα μέλη του με αίτησή τους προς
τον Πρόεδρο αυτού ή τον αναπληρωτή του, οι οποίοι
υποχρεούνται να συγκαλέσουν το Διοικητικό Συμβούλιο προκειμένου αυτό να συνέλθει μέσα σε προθεσμία
επτά (7) ημερών από την υποβολή της αίτησης. Στην
αίτησή πρέπει, με ποινή απαραδέκτου, να αναφέρονται
με σαφήνεια τα θέματα με τα οποία θα ασχοληθεί το
Διοικητικό Συμβούλιο.
Αν δεν συγκληθεί το Διοικητικό Συμβούλιο από τον
Πρόεδρο ή τον αναπληρωτή του μέσα στην παραπάνω
προθεσμία ή εκπρόθεσμης σύγκλησής του, επιτρέπεται
στα μέλη που ζήτησαν τη σύγκληση να συγκαλέσουν
αυτά το Διοικητικό Συμβούλιο μέσα σε προθεσμία πέντε
(5) ημερών από τη λήξη της ανωτέρω προθεσμίας των
επτά (7) ημερών, γνωστοποιώντας τη σχετική πρόσκληση στα λοιπά μέλη του Διοικητικού Συμβουλίου.»
«Άρθρο 21ο
Πρακτικά Διοικητικού Συμβουλίου.
1. Οι συζητήσεις και αποφάσεις του Διοικητικού Συμβουλίου καταχωρούνται περιληπτικά σε ειδικό Βιβλίο,
που μπορεί να τηρείται και κατά το μηχανογραφικό σύστημα. Ύστερα από αίτηση μέλους του Διοικητικού Συμ-
βουλίου, ο Πρόεδρος υποχρεούται να καταχωρήσει στα
πρακτικά ακριβή περίληψη της γνώμης του. Στο Βιβλίο
αυτό καταχωρείται επίσης κατάλογος των παραστάντων
ή αντιπροσωπευθέντων κατά τη συνεδρίαση μελών του
Διοικητικού Συμβουλίου.
2. Τα πρακτικά του Διοικητικού Συμβουλίου υπογράφονται από τον Πρόεδρο του Διοικητικού Συμβουλίου
ή τον αναπληρωτή του και από όλα τα παραστάντα ή
αντιπροσωπευθέντα κατά τη συνεδρίαση μέλη του.
3. Η κατάρτιση και υπογραφή πρακτικού από όλα τα
μέλη του Διοικητικού Συμβουλίου ή τους αντιπροσώπους τους ισοδυναμεί με απόφαση του Διοικητικού Συμ-
βουλίου, ακόμη και αν δεν έχει προηγηθεί συνεδρίαση.
4. Αντίγραφα πρακτικών συνεδριάσεων του Διοικητικού Συμβουλίου για τα οποία υπάρχει υποχρέωση κατα-
χώρησής τους στο μητρώο ανωνύμων εταιρειών, σύμφωνα με το άρθρο 7α του Κ.Ν. 2190/1920 υποβάλλονται
στην αρμόδια Εποπτεύουσα Αρχή μέσα σε προθεσμία
είκοσι (20) ημερών από τη συνεδρίαση του Διοικητικού
Συμβουλίου.
5. Αντίγραφα και αποσπάσματα των πρακτικών του
Διοικητικού Συμβουλίου εκδίδονται επίσημα από τον
Πρόεδρο ή τον αναπληρωτή του, χωρίς να απαιτείται
άλλη επικύρωσή τους.»
«Άρθρο 22ο
Ευθύνες μελών του Διοικητικού Συμβουλίου
1. Απαγορεύεται στα μέλη του Διοικητικού Συμβουλίου, καθώς και στους Διευθυντές της εταιρείας, να ενερ-
γούν κατ’ επάγγελμα, χωρίς άδεια της Γενικής Συνέλευσης, για δικό τους λογαριασμό ή για λογαριασμό τρίτων,
πράξεις που υπάγονται σε έναν από τους σκοπούς που
επιδιώκει η εταιρεία ή να μετέχουν ως ομόρρυθμοι
εταίροι σε εταιρείες που επιδιώκουν τέτοιους σκοπούς,
εξαιρουμένων των ιδρυτών της εταιρείας και των μελών
του πρώτου Διοικητικού Συμβουλίου του άρθρου 37 του
παρόντος μέχρι την πρώτη Τακτική Γενική Συνέλευση.
2. Σε περίπτωση παράβασης της παραπάνω διάταξης,
η εταιρεία έχει δικαίωμα για αποζημίωση, σύμφωνα με το
άρθρο 23 παρ. 2 και 3 του Κ.Ν. 2190/1920, όπως ισχύει.
3. Οι αξιώσεις της εταιρείας κατά των μελών του Διοικητικού Συμβουλίου εκ της διοικήσεως των εταιρικών
υποθέσεων ασκούνται υποχρεωτικά, εάν αποφασίσει
τούτο η Γενική Συνέλευση με απόλυτη πλειοψηφία ή
ζητήσουν τούτο από το Διοικητικό Συμβούλιο μέτοχοι
εκπροσωπούντες το ένα τρίτο (1/3) του καταβεβλημένου
εταιρικού κεφαλαίου. Η αίτηση της μειοψηφίας λαμβάνεται υπόψη μόνον εάν βεβαιωθεί ότι οι αιτούντες έγιναν
μέτοχοι τρεις (3) τουλάχιστον μήνες προ της αιτήσεως.
Οι παραπάνω προϋποθέσεις δεν απαιτούνται στην περίπτωση που η ζημία οφείλεται σε δόλο των μελών του
Διοικητικού Συμβουλίου.»
«Άρθρο 25ο
1. Η εταιρεία, με την επιφύλαξη της παραγράφου 3
του παρόντος άρθρου, αναλαμβάνει υποχρεώσεις και
δεσμεύεται με την υπογραφή ενός ή δύο εξουσιοδοτημένων μελών του Διοικητικού Συμβουλίου κάτω από την
εταιρική επωνυμία.
2. Πάντως ο Πρόεδρος, ο Αντιπρόεδρος του Διοικητικού Συμβουλίου ή και Διευθύνων Σύμβουλος και ο κα-
θένας χωριστά ή αυτοί που σύμφωνα με την απόφαση
του Διοικητικού Συμβουλίου τους αναπληρούν εκπροσωπούν την εταιρεία ενώπιον των Δικαστηρίων κάθε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1493/13.05.2016
βαθμού και δικαιοδοσίας καθώς και του Αρείου Πάγου
και του Συμβουλίου Επικρατείας, των Πρωτοβαθμίων
και Δευτεροβαθμίων Φορολογικών και Διοικητικής Δικαστικής Αρχής ενώπιον συμβολαιογράφου και παντός
τρίτου ως ενάγουσα ή εναγομένη, επάγουν και δέχονται
και αντεπάγουν όρκους επιβαλλόμενους στην εταιρεία.
Ο Πρόεδρος διευθύνει τις εργασίες του Διοικητικού Συμβουλίου, συγκαλεί τούτο και προεδρεύει των συνεδρι-
άσεων αυτού.
3. Το Διοικητικό Συμβούλιο μπορεί, αποκλειστικά
και μόνο εγγράφως, να αναθέτει την άσκηση μέρους
ή όλων των εξουσιών διαχείρισης και εκπροσώπησης
της εταιρείας (εκτός από αυτές που απαιτούν συλλογική
ενέργεια) σε ένα ή περισσότερα πρόσωπα, μέλη του ή
όχι, υπαλλήλους της εταιρείας ή τρίτους, καθορίζοντας
συγχρόνως και την έκταση αυτής της ανάθεσης. Τα πρόσωπα αυτά μπορούν να αναθέτουν περαιτέρω την άσκη-
ση των εξουσιών που τους ανατέθηκαν ή μέρους τούτων
σε άλλα μέλη του Διοικητικού Συμβουλίου, υπαλλήλους
της εταιρείας ή τρίτους, με την προϋπόθεση ότι τούτο
προβλέπεται στη σχετική απόφαση του Διοικητικού Συμβουλίου. Πάντως, οι αρμοδιότητες του Διοικητικού Συμ-
βουλίου είναι υπό την επιφύλαξη των άρθρων 10, 20, 22,
22α, 22β, 23 και 23α του Κ.Ν. 2190/1920, όπως ισχύει.»
«Άρθρο 27ο
Σύγκληση Γενικής Συνελεύσεως
1. Η Γενική Συνέλευση συνέρχεται υποχρεωτικά στην
έδρα της εταιρείας ή στην περιφέρεια άλλου δήμου εντός
του νομού της έδρας ή άλλου δήμου όμορου της έδρας
τουλάχιστον μία φορά κάθε εταιρική χρήση, και εντός
έξι (6) το πολύ μηνών από τη λήξη της χρήσης αυτής.
Η Γενική Συνέλευση μπορεί να συνέρχεται και σε άλλο
τόπο κείμενο στην Ελλάδα ή την αλλοδαπή όταν στη
συνέλευση παρίστανται ή αντιπροσωπεύονται μέτοχοι
που εκπροσωπούν το σύνολο του μετοχικού κεφαλαίου
με δικαίωμα ψήφου και δεν αντιλέγει κανείς στην πραγματοποίηση της συνεδρίασης και στη λήψη αποφάσεων.
2. Το Διοικητικό Συμβούλιο μπορεί να συγκαλεί σε
έκτακτη συνεδρίαση τη Γενική Συνέλευση των μετόχων
όταν το κρίνει σκόπιμο.
3. Η Γενική Συνέλευση, με εξαίρεση τις επαναληπτικές
Συνελεύσεις και εκείνες που εξομοιώνονται με αυτές,
πρέπει να καλείται είκοσι (20) τουλάχιστον ημέρες πριν
από την οριζόμενη για τη συνεδρίασή της. Διευκρινίζεται ότι συνυπολογίζονται και οι μη εργάσιμες ημέρες. Η
ημέρα δημοσίευσης της πρόσκλησης της Γενικής Συνέλευσης και η ημέρα της συνεδρίασής της δεν υπολογί-
ζονται.»
«Άρθρο 28ο
Πρόσκληση Ημερησίας Διάταξης
1. Η πρόσκληση της Γενικής Συνέλευσης περιλαμβάνει
τουλάχιστον το οίκημα με ακριβή διεύθυνση, τη χρονολογία και την ώρα της συνεδρίασης, τα θέματα της
ημερήσιας διάταξης με σαφήνεια, τους μετόχους που
έχουν δικαίωμα συμμετοχής, καθώς και ακριβείς οδηγίες
για τον τρόπο με τον οποίο οι μέτοχοι θα μπορέσουν
να μετάσχουν στην συνέλευση και να ασκήσουν τα δικαιώματά τους αυτοπροσώπως ή δι’ αντιπροσώπου, ή
ενδεχομένως και εξ αποστάσεως.
2. Η πρόσκληση της Γενικής Συνέλευσης δημοσιεύεται κατά την κρίση του Διοικητικού Συμβουλίου σε μία
από τις ημερήσιες πολιτικές εφημερίδες που εκδίδονται
στην Αθήνα και κυκλοφορεί ευρύτερα σε όλη τη χώρα
που επιλέγεται από τις εφημερίδες του άρθρου 3 του
Ν.Δ. 3757/1957.
Στην περίπτωση που οι μετοχές της Εταιρείας είναι
ονομαστικές στο σύνολό τους και οι μέτοχοι έχουν γνωστοποιήσει εγκαίρως στην εταιρεία την διεύθυνσή τους
η κατά την ανωτέρω παρ. 1 πρόσκληση της Γενικής Συνέλευσης μπορεί να κοινοποιείται στους μετόχους με
δικαστικό επιμελητή ή με συστημένη επιστολή ή με
παράδοση της πρόσκλησης. Σε περίπτωση που η πρόσκληση επιδίδεται με συστημένη επιστολή, η αποστολή
αυτής θα πρέπει αποδεδειγμένα να προηγείται πέντε (5)
τουλάχιστον ημέρες της προβλεπόμενης από το νόμο
ελάχιστης προθεσμίας δημοσίευσης της πρόσκλησης.
3. Η πρόσκληση της Γενικής Συνέλευσης δημοσιεύεται
στις κατά το καταστατικό και το νόμο προβλεπόμενες
εφημερίδες είκοσι (20) τουλάχιστον πλήρεις ημέρες πριν
την οριζόμενη για τη συνεδρίαση της ενώ στο τεύχος Α.Ε. Ε.Π.Ε. και Γ.Ε.ΜΗ. της Εφημερίδας της Κυβερνήσεως δη-
μοσιεύεται προ δέκα (10) τουλάχιστον πλήρων ημερών.
Στις περιπτώσεις επαναληπτικών Γενικών Συνελεύσεων οι παραπάνω προθεσμίες συντέμνονται στο μισό.
4. Νεότερη πρόσκληση δεν απαιτείται, εάν στην αρχική
πρόσκληση ορίζονται ο τόπος και ο χρόνος των επαναληπτικών εκ του νόμου προβλεπόμενων συνεδριάσεων,
για την περίπτωση μη επίτευξης απαρτίας.
5. Πρόσκληση για σύγκληση Γενικής Συνέλευσης δεν
απαιτείται στην περίπτωση κατά την οποία στη Γενική
Συνέλευση παρίστανται ή αντιπροσωπεύονται μέτοχοι
που εκπροσωπούν το σύνολο του Μετοχικού Κεφαλαίου
και κανείς από αυτούς δεν αντιλέγει στην πραγματοποίησή της και στη λήψη αποφάσεων.»
«Άρθρο 42ο
Σύγκληση εκτάκτου Γενικής Συνελεύσεως
Με αίτηση μετόχων εκπροσωπούντων το ένα εικοστό
(1/20) του καταβεβλημένου μετοχικού κεφαλαίου το Διοικητικό Συμβούλιο υποχρεούται να συγκαλέσει έκτακτη
Γενική Συνέλευση των μετόχων ορίζον ημέραν συνεδριάσεως αυτής μη απέχουσα περισσότερον των σαράντα
πέντε (45) ημερών από της χρονολογίας της επιδόσεως
της αιτήσεως προς τον Πρόεδρο του Διοικητικού Συμβουλίου. Εις την αίτηση θα πρέπει να προσδιορίζεται
επακριβώς το αντικείμενο της ημερησίας διατάξεως.»
«Άρθρο 46ο
Διατυπώσεις δημοσιότητας
1. Οι ετήσιες οικονομικές καταστάσεις υποβάλλονται
στις διατυπώσεις δημοσιότητας των παρ. 1 και 5 του
άρθρου 43Β του Κ.Ν. 2190/1920, όπως ισχύει, και του
Ν. 2741/1999, με τη μορφή και το περιεχόμενο, με βάση
τα οποία ο ελεγκτής ή οι ελεγκτές της εταιρείας έχουν
συντάξει την έκθεση ελέγχου τους. Αν οι ελεγκτές έχουν
παρατηρήσεις ή αρνούνται την έκφραση γνώμης, τότε το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1493/13.05.2016
γεγονός αυτό πρέπει να αναφέρεται και να αιτιολογείται
στις δημοσιευόμενες οικονομικές καταστάσεις, εκτός
εάν αυτό προκύπτει από το δημοσιευόμενο σχετικό πιστοποιητικό ελέγχου.
2. Αντίγραφα των ετησίων οικονομικών καταστάσεων με τις σχετικές εκθέσεις του Διοικητικού Συμβουλίου
και των ελεγκτών υποβάλλονται από την εταιρεία στην
αρμόδια εποπτεύουσα αρχή είκοσι (20) τουλάχιστον
ημέρες πριν από τη Γενική Συνέλευση.
3. Ο ισολογισμός της εταιρείας, ο λογαριασμός «αποτελέσματα χρήσης» και ο «πίνακας διάθεσης αποτελεσμά-
των», μαζί με το σχετικό πιστοποιητικό ελέγχου, την κατάσταση μεταβολών ιδίων κεφαλαίων και την κατάσταση
ταμειακών ροών, όταν κατά περίπτωση συντάσσονται,
όταν ο έλεγχος προβλέπεται από ορκωτούς ελεγκτές,
δημοσιεύονται όπως ορίζεται στην επόμενη παράγραφο.
4. Το Διοικητικό Συμβούλιο της εταιρείας οφείλει να δημοσιεύει τα έγγραφα της προηγούμενης παραγράφου 6
στο σύνολό τους, είκοσι (20) τουλάχιστον πλήρεις ημέρες
πριν από την συνεδρίαση της Γενικής Συνέλευσης: α) σε
μία ημερήσια πολιτική εφημερίδα, που πληροί τις προϋποθέσεις του άρθρου 3 του Ν.Δ. 3757/1957, όπως αυτό
ισχύει, η οποία εκδίδεται στην Αθήνα και έχει ευρύτερη
κυκλοφορία σ’ ολόκληρη τη χώρα, κατά την κρίση του
Διοικητικού Συμβουλίου, Β) σε μία ημερήσια οικονομική
εφημερίδα που πληροί τις προϋποθέσεις της παρ. 2 του
άρθρου 26 του Κ.Ν. 2190/1920, γ) στο τεύχος Α.Ε. - Ε.Π.Ε.
και Γ.Ε.ΜΗ. της Εφημερίδας της Κυβέρνησης, σύμφωνα με
το άρθρο 7Β παρ. 1 του Κ.Ν. 2190/1920, όπως ισχύει και δ)
σε μία τουλάχιστον ημερήσια ή εβδομαδιαία νομαρχιακή
ή εβδομαδιαία πανελλήνιας κυκλοφορίας εφημερίδα από
εκείνες που έχουν την έδρα τους στην έδρα της εταιρίας
και σε περίπτωση που δεν υπάρχει εφημερίδα που να
έχει την έδρα της στην περιοχή αυτή, σε μία τουλάχιστον
ημερήσια ή εβδομαδιαία νομαρχιακή ή εβδομαδιαία πανελλήνιας κυκλοφορίας εφημερίδα που έχει την έδρα
της στην πρωτεύουσα του νομού στον οποίο η εταιρεία
έχει την έδρα της. Εξαιρετικά, αν η εταιρεία εδρεύει σε
δήμο ή κοινότητα του Νομού Αττικής ή του Νομού Θεσσαλονίκης, εκτός του Δήμου Αθηναίων ή του Δήμου
Θεσσαλονίκης, τα έγγραφα της παραγράφου 4 πρέπει
να δημοσιεύονται σε τουλάχιστον μία ημερήσια ή εβδομαδιαία τοπική ή εβδομαδιαία πανελλήνιας κυκλοφορίας
εφημερίδα από εκείνες που έχουν την έδρα τους στην
έδρα της εταιρείας και σε περίπτωση που δεν υπάρχει
εφημερίδα που να έχει την έδρα της στην περιοχή αυτή,
σε μία τουλάχιστον ημερήσια ή εβδομαδιαία τοπική ή
εβδομαδιαία πανελλήνιας κυκλοφορίας εφημερίδα από
εκείνες που έχουν την έδρα τους στην έδρα της νομαρχιακής αυτοδιοίκησης στην οποία υπάγεται η εταιρεία.
5. Μέσα σε είκοσι (20) ημέρες από την έγκριση των
οικονομικών καταστάσεων από την Τακτική Γενική Συνέλευση μαζί με το επικυρωμένο αντίγραφο των πρακτι-
κών της, που προβλέπεται από την παρ. 2 του άρθρου
26α του Κ.Ν. 2190/1920, όπως ισχύει, υποβάλλεται στην
αρμόδια εποπτεύουσα Αρχή και αντίτυπο των εγκεκριμένων οικονομικών καταστάσεων.
6. Δέκα (10) ημέρες πριν από την τακτική Γενική Συνέλευση κάθε μέτοχος μπορεί να πάρει από την Εταιρεία τις
ετήσιες οικονομικές καταστάσεις, καθώς και τις σχετικές
εκθέσεις του Διοικητικού Συμβουλίου και των Ελεγκτών.»
«Άρθρο 59ο
Ακυρότητες
1. Με την επιφύλαξη των διατάξεων που εκάστοτε διέπουν τις συναλλαγές πιστωτικών και χρηματοδοτικών
ιδρυμάτων με πρόσωπα τα οποία έχουν ειδική σχέση με
αυτά, καθώς και του άρθρου 16α του Κ.Ν. 2190/1920,
δάνεια της εταιρείας προς τα πρόσωπα της παραγράφου
5 του παρόντος άρθρου απαγορεύονται και είναι απολύτως άκυρα. Η απαγόρευση του προηγούμενου εδαφίου
ισχύει και για την παροχή πιστώσεων προς τα πρόσωπα
αυτά με οποιονδήποτε τρόπο ή την παροχή εγγυήσεων
ή ασφαλειών υπέρ αυτών προς τρίτους.
β) Κατ’ εξαίρεση, η παροχή εγγύησης ή άλλης ασφάλειας υπέρ των προσώπων της παραγράφου 5 επιτρέπεται
μόνο εφόσον: αα) η εγγύηση ή η ασφάλεια υπηρετεί το
εταιρικό συμφέρον, ββ) η εταιρεία έχει δικαίωμα αναγωγής κατά του πρωτοφειλέτη ή του προσώπου υπέρ
του οποίου παρέχεται η ασφάλεια, γγ) προβλέπεται ότι
οι λαμβάνοντες την εγγύηση ή την ασφάλεια θα ικανοποιούνται μόνο μετά την πλήρη εξόφληση ή τη συναί-
νεση όλων των πιστωτών με απαιτήσεις που είχαν ήδη
γεννηθεί κατά το χρόνο της υποβολής σε δημοσιότητα,
σύμφωνα με την επόμενη περίπτωση γ’ και δδ) ληφθεί
προηγουμένως άδεια της γενικής συνέλευσης, η οποία
όμως δεν παρέχεται, εάν στην απόφαση αντιτάχθηκαν
μέτοχοι εκπροσωπούντες τουλάχιστον το ένα δέκατο
(1/10) του εκπροσωπούμενου στη συνέλευση μετοχικού
κεφαλαίου ή το ένα εικοστό (1/20), εάν πρόκειται για
εταιρείες με μετοχές εισηγμένες σε χρηματιστήριο. Το
διοικητικό συμβούλιο υποβάλλει στη γενική συνέλευση
έκθεση για τη συνδρομή των προϋποθέσεων της παρούσας υποπαραγράφου.
γ) Η απόφαση της γενικής συνέλευσης, που λαμβάνεται σύμφωνα με την προηγούμενη υποπερίπτωση δδ΄,
οποία περιέχει τα βασικά στοιχεία της εγγύησης ή της
ασφάλειας, και ιδίως το ύψος και τη διάρκεια τους, καθώς
και την έκθεση του διοικητικού συμβουλίου, υπόκειται
στη δημοσιότητα του άρθρου 7β. Η ισχύς της εγγύησης
ή της ασφάλειας αρχίζει μόνο από τη δημοσιότητα αυτή.
2. Απαγορεύεται και είναι άκυρη η σύναψη οποιωνδήποτε άλλων συμβάσεων της εταιρείας με τα πρόσωπα
της παραγράφου 5 χωρίς ειδική άδεια της γενικής συνέλευσης. Η απαγόρευση αυτή δεν ισχύει προκειμένου για
πράξεις που δεν εξέρχονται των ορίων των τρεχουσών
συναλλαγών της εταιρείας με τρίτους.
3. Η άδεια της γενικής συνέλευσης κατά την προηγούμενη παράγραφο 2 δεν παρέχεται, εάν στην απόφαση
αντιτάχθηκαν μέτοχοι εκπροσωπούντες τουλάχιστον το
ένα τρίτο (1/3) του εκπροσωπούμενου στη συνέλευση
μετοχικού κεφαλαίου.
4. Η άδεια της παραγράφου 2 μπορεί να παρασχεθεί
και μετά τη σύναψη της σύμβασης, εκτός εάν στην απόφαση αντιτάχθηκαν μέτοχοι που εκπροσωπούν τουλάχι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1493/13.05.2016
στον το ένα εικοστό (1/20) του εκπροσωπούμενου στη
συνέλευση μετοχικού κεφαλαίου.
5. Οι απαγορεύσεις των παραγράφων 1 και 2 ισχύουν
για τα μέλη του διοικητικού συμβουλίου, τα πρόσωπα
που ασκούν έλεγχο επί της εταιρείας, τους συζύγους
και τους συγγενείς των προσώπων αυτών εξ αίματος ή
εξ αγχιστείας μέχρι του τρίτου βαθμού, καθώς και τα
νομικά πρόσωπα που ελέγχονται από τους ανωτέρω.
Οι συμβάσεις της παραγράφου 1 επιτρέπονται εφόσον
συνάπτονται μεταξύ ή παρέχονται υπέρ νομικών προσώπων που υπόκεινται σε ενοποίηση μεταξύ τους σύμ-
φωνα με τα άρθρα 90 έως 109, υπό τις προϋποθέσεις
των παραγράφων 2, 3 και 4.
6. Οι απαγορεύσεις των παραγράφων 1 και 2 ισχύουν
και στις συμβάσεις που συνάπτουν τα πρόσωπα της παραγράφου 5 με νομικά πρόσωπα ελεγχόμενα από την
εταιρεία κατά την έννοια της παραγράφου 5 του άρθρου
42ε ή με ομόρρυθμες ή ετερόρρυθμες εταιρείες, στις
οποίες ομόρρυθμο μέλος είναι η εταιρεία, καθώς και στις
συμβάσεις εγγυήσεων ή ασφαλειών που παρέχονται από
τα πρόσωπα αυτά.
7. Συμβάσεις της παραγράφου 2 που συνάπτονται
μεταξύ του μοναδικού μετόχου και της εταιρείας, την
οποία αυτός εκπροσωπεί, καταχωρίζονται στα πρακτικά
της γενικής συνέλευσης ή του διοικητικού συμβουλίου
ή καταρτίζονται εγγράφως επί ποινή ακυρότητας. Η διάταξη του προηγούμενου εδαφίου δεν εφαρμόζεται στις
τρέχουσες συναλλαγές της εταιρείας.»
β) Η κατάργηση των άρθρων 60, 61 και 62 και η τροποποίηση του άρθρου 63, το οποίο αναριθμείται σε 60
και έχει ως ακολούθως:
«Άρθρο 60ο
1. Όπου στον Κ.Ν. 2190/1920 προβλέπεται δημοσίευση σε άλλα έντυπα μέσα, εκτός από το ΦΕΚ/ΤΑΕ-ΕΠΕ και
Γ.Ε.ΜΗ., αυτή μπορεί να αντικατασταθεί με ανάρτηση
των δημοσιευτέων πράξεων και στοιχείων στην ιστοσελίδα της εταιρείας, εφόσον η διεύθυνση αυτής έχει
καταχωρηθεί στην Μερίδα της εταιρείας. Για την ανάρτηση των παραπάνω πράξεων και στοιχείων στην ιστο-
σελίδα της εταιρείας ενημερώνεται αμελλητί το οικείο
Μητρώο. Προθεσμίες που συνδέονται με δημοσίευση
σε άλλα έντυπα μέσα εκτός από το ΦΕΚ/ΤΑΕ- ΕΠΕ και
Γ.Ε.ΜΗ. λογίζεται ότι εκκινούν ή λήγουν από την ημέρα
που η εταιρεία ανακοίνωσε στο οικείο μητρώο την ανάρτηση στην ιστοσελίδα κυκλοφορίας (άρθρο 232 παρ. 1
Ν. 4072/2012).
2. Αν η εταιρεία δεν διατηρεί ιστοσελίδα ή δεν έχει
καταχωρίσει αυτήν στην Μερίδα της, οι δημοσιεύσεις
της προηγούμενης παραγράφου πραγματοποιούνται,
εκτός από το ΦΕΚ/ΤΑΕ- ΕΠΕ και Γ.Ε.ΜΗ., και σε μία ημερήσια οικονομική εφημερίδα πανελλαδικής κυκλοφορίας
(άρθρο 232 παρ. 2 Ν. 4072/2012).
3. Το καταστατικό αυτό περιορίζεται στη ρύθμιση των
αντικειμένων που αξιώνει το άρθρο 2 του Κ.Ν. 2190/1920.
Για όλα τα υπόλοιπα θέματα ισχύουν οι ρυθμίσεις του
Κ.Ν. 2190/1920, όπως ισχύει.».
Την ίδια ημερομηνία καταχωρίστηκε (αυθημερόν χωρίς έλεγχο βάσει του Ν. 3604/2007) και ολόκληρο το νέο
κείμενο του καταστατικού της εταιρείας, όπως ισχύει
μετά και την κατά τα ανωτέρω τροποποίησή του.
Αθήνα, 11 Μαΐου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(2)
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού
της Ανώνυμης Εταιρείας με την επωνυμία «ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΟΣ ΕΤΑΙ-
ΡΕΙΑ» και δ.τ. «Antenna F.M. Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ
ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 21/01/2016 καταχωρίστηκε με Κωδικό Αριθμό
Καταχώρισης 617559, στο Γενικό Εμπορικό Μητρώο
(Γ.Ε.ΜΗ.) η με αριθ. πρωτ. 25441/15 - 14/01/2016 απόφαση του Αντιπεριφερειάρχη ΠΕ Βόρειου Τομέα Αθη-
νών περί έγκρισης της τροποποίησης του άρθρου 1 του
καταστατικού της Ανώνυμης Εταιρείας με την επωνυμία «ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΟΣ
ΕΤΑΙΡΕΙΑ», το δ.τ. «Antenna F.M. Α.Ε.» και αριθμό ΓΕΜΗ
000403101000, που εδρεύει στο Δήμο Αμαρουσίου, σύμφωνα με σχετική απόφαση της έκτακτης Γενικής Συνέ-
λευσης των Μετόχων της 31/12/2013, για την αλλαγή
του διακριτικού τίτλου της εταιρείας.
Ακολούθως, το άρθρο 1 έχει ως εξής:
«Άρθρο 1ον
Συνιστάται δια του παρόντος καταστατικού Ανώνυμος
δια μετοχών Εταιρεία υπό την επωνυμία «ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΟΣ ΕΤΑΙΡΕΙΑ και τον δ.τ.
«EASY FM AE». Για τις μετά της αλλοδαπής σχέσεις και
συναλλαγές η επωνυμία της εταιρείας και ο διακριτικός
τίτλος θα αποδίδονται κατά πιστή μετάφραση στην οικεία γλώσσα ή θα διατυπώνονται με λατινικά στοιχεία.
Τυχόν συναλλαγή της εταιρείας με το δ.τ. «EASY FM AE»
δεν παραβλάπτει το κύρος αυτής (της συναλλαγής) για
την εταιρεία.»
Την ίδια ημερομηνία καταχωρίστηκε (χωρίς έλεγχο
βάσει του Ν. 3604/2007) και ολόκληρο το νέο κείμενο
του καταστατικού της εταιρείας, όπως ισχύει μετά και
την κατά τα ανωτέρω τροποποίησή του.
Αθήνα, 9 Μαΐου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1493/13.05.2016
(3)
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατι-
κού της Ανώνυμης Εταιρείας με την επωνυμία
«GEOSTORE ΑΝΩΝΥΜΗ ΕΤΑΙΡΕΙΑ ΓΕΩΡΓΙΚΩΝ
ΕΦΟΔΙΩΝ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ
ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 27/03/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
505621, η από 11/03/2014 απόφαση της Γενικής Συνέλευσης των μετόχων της Ανώνυμης Εταιρείας με την
επωνυμία GEOSTORE ΑΝΩΝΥΜΗ ΕΤΑΙΡΕΙΑ ΓΕΩΡΓΙΚΩΝ
ΕΦΟΔΙΩΝ και αριθμό ΓΕΜΗ 009115501000, σύμφωνα
με την οποία αποφασίστηκε η τροποποίηση του άρθρου
5 (παρ. 1) του καταστατικού της, που σε περίληψη έχει
ως ακολούθως:
«Άρθρο 5
Μετοχικό Κεφάλαιο
1α. Το Μετοχικό Κεφάλαιο της εταιρείας ορίζεται σε
εξήντα χιλιάδες (60.000) ευρώ και κατανέμεται σε εξακόσιες (600) ονομαστικές μετοχές, ονομαστικής αξίας
εκατό (100) ευρώ η κάθε μία.
1β. Με την από 11-3-2014 έκτακτη Γενική Συνέλευση
αποφασίστηκε η αύξηση του Μετοχικού Κεφαλαίου μέχρι το ποσό των ενενήντα χιλιάδων (90.000,00) ευρώ με
την καταβολή μετρητών και με την έκδοση εννιακοσίων
(900) ονομαστικών μετοχών, ονομαστικής αξίας εκατό
(100,00) ευρώ η κάθε μία.
1γ. Κατόπιν της παραπάνω αύξησης το Μετοχικό Κεφάλαιο ανέρχεται σε εκατόν πενήντα χιλιάδες (150.000,00)
ευρώ και κατανέμεται σε χίλιες πεντακόσιες (1.500) ονομαστικές μετοχές, ονομαστικής αξίας εκατό (100,00)
ευρώ η κάθε μία».
........................................................................................................
Την ίδια ημερομηνία καταχωρίστηκε (χωρίς έλεγχο
βάσει του Ν. 3604/2007) και ολόκληρο το νέο κείμενο
του καταστατικού της εταιρείας, όπως ισχύει μετά και
την κατά τα ανωτέρω τροποποίησή του.
Αθήνα, 31 Ιανουαρίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1493/13.05.2016
Την ευθύνη για την εκτύπωση, διαχείριση και κυκλοφορία των φύλλων της Εφημερίδας της
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο το
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των
εκτυπωτικών αναγκών του Δημοσίου. (Ν. 3469/2006, Α΄ 131).
ùõìöê÷îê÷ õôù õçöêûêî øô êíòîïô øùõôéöçúêîô
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με
αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο-
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη
συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που
πληρούν τις προϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
Eõîïôîòòîç ñê øô êíòîïô øùõôéöçúêîô
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20161101493.pdf | Tokens: 32231]